RESOLUCIÓN do 7 de febreiro de 2001, da Dirección Xeral de Administración Local, pola que se lle dá publicidade á constitución e composición do comité galego do ano internacional do voluntariado.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/02/2001

A Asemblea Xeral da Organización das Nacións Unidas (ONU), atendendo á recomendación do Comité Económico e Social do devandito organismo, adoptou na súa 50ª sesión, do 20 de novembro de 1997, a resolución de proclama-lo ano 2001 como Ano Internacional do Voluntariado.
Co obxecto de garanti-la consecución dos obxectivos perseguidos mediante a celebración do ano, o programa de voluntariado das Nacións Unidas insta a cada Estado membro á constitución dun comité nacional de coordinación das actuacións.
Por Real decreto 1944/2000, do 1 de decembro, créase o Comité Español de Coordinación das Accións para o Ano Internacional do Voluntariado, do que formará parte como vocal un representante de cada Comunidade Autónoma.
A Comisión Galega de Obxección de Conciencia, na súa sesión ordinaria do día 15 de maio de 2000, autorizou a secretaria da comisión para constituír un grupo de traballo que impulsara e coordinara en Galicia as accións do Ano Internacional do Voluntariado.
O grupo de traballo constituíuse como Comité Galego do Ano Internacional do voluntariado o día 18 de xullo de 2000, coa participación de distintas entidades públicas e privadas. O día 5 de decembro de 2000, o presidente da Xunta de Galicia presidiu o acto público de presentación do comité así como o avance do programa de actividades para o ano 2001.
A Lei 3/2000, do voluntariado de Galicia, atribúe á consellería competente en materia de Administración local, entre outras, as funcións de promoción da acción voluntaria.
Na súa virtude,
RESOLVO:
Dar publicidade á constitución do Comité Galego do Ano Internacional do Voluntariado con data 18 de xullo de 2000, coas funcións de impulso e coordinación en Galicia das accións do Ano Internacional do Voluntariado e que está composto polos seguintes membros:
1. Comité de honra:
a) Presidente: Manuel Fraga Iribarne, presidente da Xunta de Galicia.
b) Representantes institucionais:
-José Sánchez Bugallo, alcalde-presidente do Concello de Santiago de Compostela.
-Antonio Pillado Montero, conselleiro de Xustiza, Interior e Relacións Laborais.
-José Cora Rodríguez, Valedor do Pobo.
-José Luis Méndez López, director xeral de Caixa Galicia.
-Darío Villanueva Prieto, rector magnífico da Universidade de Santiago de Compostela.
-José Luis Meilán Gil, rector magnífico da Universidade da Coruña.
-Domingo Docampo Amoedo, rector magnífico da Universidade de Vigo.
c) Voluntarios de recoñecido prestixio das seguintes áreas de interese xeral:
Cultura: Francisco Fernández del Riego.
Medio ambiente: Francisco Río Barja.
Cooperación internacional: Mª Esther Regueiro Fernández, presidenta do Comité de Unicef-Galicia e Luis Astray, membro de Solidariedade Galega.
Socio-sanitaria: Mª del Carmen Colmeiro Rojo, presidenta autonómica de Cruz Vermella en Galicia.
Minorías étnicas: Emilia Fernández Salgado, membro da Asociación de Integración Xitana de Lugo.
Infancia: Saleta Sánchez Vázquez, presidenta do colectivo galego do menor.
Educativa: Lois Ferradás Blanco: cofundador de Preescolar na Casa.
2. Comité técnico:
a) Presidente: conselleiro de Xustiza, Interior e Relacións Laborais.
b) Vicepresidente: director xeral de Administración Local.
c) Vocais:
c-1: representantes de cada un dos seguintes centros directivos da Xunta de Galicia:
-Dirección Xeral de Universidades: Julio Iglesias Redondo e Carmen Cimadevila Cea.
-Dirección Xeral de Promoción Cultural: José Daniel Buján Núñez.
-Dirección Xeral de Ordenación Educativa e Formación Profesional: Antonio Rivas Menéndez e Juana Mª Otero Suárez.
-Dirección Xeral de Familia: Amparo Castaño Aguado.
-Instituto Galego da Vivenda e Solo: Elvira Casal García.
-Dirección Xeral de Montes e Medio Ambiente Natural: José María Lago García e Javier Turrillo Montiel.
-Dirección Xeral de Servicios Sociais: Isabel Mosquera Santé.
-Dirección Xeral de Protección Civil: Aurelio Fernández Rodríguez.
c-2: representantes da Administración local, nomeados pola Fegamp:
-Manuel Santos Maneiro, alcalde-presidente do Concello de Mazaricos.
-Jesús Alberto León Vázquez, técnico da Fegamp.
-Elvira Cerdeiriña Vázquez, técnico do Departamento de Benestar Social do Concello de Santiago de Compostela.
-Victoria Varela Rodríguez, técnico do Departamento de Benestar Social do Concello de Brión.
c-3: representantes do voluntariado, nomeados polos seguintes órganos colexiados:
-Consello Escolar de Galicia: Carmen Morán de Castro.
-Consello Galego da Xuventude: Esteban Paz Míguez.
-Consello da Cultura Galega: Alfonso Zulueta de Haz.
-Consello de Administración do Servicio Galego de Saúde: Luz Campello García.
-Consello Galego de Servicios Sociais: Joaquín Varela Rivera.
-Consello Galego de Consumidores e Usuarios: Belén González Morán.
-Consello Galego de Medio Ambiente: José Veiras García.
-Comisión Galega de Protección Civil: Mª Jesusa Fernández Bascuas.
-Asemblea Nacional de Obxección de Conciencia: Francisco Manrique González Rodríguez.
d) Actuará como secretaria: Felícitas Rodríguez González, Secretaria da Comisión Galega de Obxección de Conciencia.
Santiago de Compostela, 7 de febreiro de 2001.
Alfonso Rueda de Valenzuela
Director xeral de Administración Local